CELEX: 62015FN0065
Language: el
Date: 2015-04-23 00:00:00
Title: Υπόθεση F-65/15: Προσφυγή-αγωγή της 23ης Απριλίου 2015 — ΖΖ κατά ΓΕΕΑ

6.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/29
            
         Προσφυγή-αγωγή της 23ης Απριλίου 2015 — ΖΖ κατά ΓΕΕΑ
   (Υπόθεση F-65/15)
   (2015/C 221/40)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα-ενάγουσα: ΖΖ (εκπρόσωπος: Η. Tettenborn, δικηγόρος)
   
      Καθού-εναγόμενο: Γραφείο Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αντικείμενο και περιγραφή της διαφοράς
   
   Ακύρωση της αποφάσεως του καθού-εναγομένου, της 4ης Ιουνίου 2014, περί καταγγελίας της συμβάσεως εργασίας της προσφεύγουσας-ενάγουσας, βάσει ρήτρας της εν λόγω συμβάσεως εργασίας.
   
      Αιτήματα
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης (ΔΔΔ):
   
               —
            
            
               να ακυρώσει την κοινοποιηθείσα στην προσφεύγουσα-ενάγουσα με έγγραφο της 4ης Ιουνίου 2014 απόφαση του ΓΕΕΑ, με την οποία καταγγέλθηκε η σύμβαση εκτάκτης υπαλλήλου της προσφεύγουσας-ενάγουσας στο ΓΕΕΑ, με εξάμηνη προθεσμία ειδοποιήσεως η οποία ξεκίνησε μετά τη λήξη ισχύος του πίνακα επιτυχόντων του διαγωνισμού EPSO OHIM/AST/02/13·
            
         
               —
            
            
               να υποχρεώσει το ΓΕΕΑ να καταβάλει στην προσφεύγουσα-ενάγουσα εύλογη χρηματική ικανοποίηση, την οποία το ΔΔΔ θα καθορίσει κατά την κρίση του, για την ηθική βλάβη που προξένησε στην προσφεύγουσα-ενάγουσα η προμνησθείσα στο υπ’ αριθ. 1 αίτημα απόφαση του ΓΕΕΑ·
            
         
               —
            
            
               σε περίπτωση που η έκδοση της αποφάσεως ή η οριστική ολοκλήρωση της υπό κρίση υποθέσεως λάβει χώρα μετά την καταγγελία της συμβάσεως εργασίας της προσφεύγουσας-ενάγουσας από το ΓΕΕΑ: να υποχρεώσει το ΓΕΕΑ να επανεντάξει στην υπηρεσία την προσφεύγουσα-ενάγουσα αποκαθιστώντας πλήρως την επαγγελματική της εξέλιξη, την οποία η προσφεύγουσα-ενάγουσα είχε επιτύχει μέσω διαρκούς απασχολήσεως, και να αποκαταστήσει πλήρως την υλική ζημία που αυτή υπέστη, ιδίως με την καταβολή όλων των οφειλόμενων μισθών και με την αποκατάσταση όλων των λοιπών υλικών ζημιών που υπέστη η προσφεύγουσα-ενάγουσα λόγω της παράνομης συμπεριφοράς του ΓΕΕΑ (αφαιρούμενου του καταβληθέντος επιδόματος ανεργίας)·
            
         
               —
            
            
               επικουρικώς, στην περίπτωση που η επανένταξή της στην υπηρεσία και/ή η συνέχιση της απασχόλησής της υπό τους ίδιους όρους δεν καταστεί δυνατή για νομικούς ή αντικειμενικούς λόγους, να υποχρεώσει το ΓΕΕΑ να της καταβάλει αποζημίωση για την υλική ζημία που υπέστη λόγω της παράνομης παύσεως της απασχόλησής της, ίση με τη διαφορά μεταξύ των πράγματι προσδοκώμενων αποδοχών της και των αποδοχών που θα ελάμβανε εάν εξακολουθούσε να ισχύει η σύμβαση, λαμβανομένων υπόψη συνταξιοδοτικών παροχών και λοιπών απαιτήσεων.
            
         
               —
            
            
               να καταδικάσει το ΓΕΕΑ στα δικαστικά έξοδα.